André Schürrle

**André Schürrle** (lindur më 6 Nëntor 1990) është një futbollist profesionist gjerman i cili luan si sulmues për klubin rus Spartak Moska në huazim nga Borussia Dortmund dhe kombëtaren gjermane. 

Ai ka përfaqsuar kombëtaren e tij në Euro 2012 dhe në Kupën e Botës 2014.

## Jeta e hershme
Schürrle ka lindur në Ludwigshafen, Rhineland-Palatinate nga prindërit Luise dhe Joachim Schürrle. Ai u rrit në Ludwigshafen dhe ju bashkua klubit lokal Ludwigshafener SC që në moshën 6 vjeç, ku aftësitë e tij fillojnë të lulëzojë.

## Karriera me klube
### 1. FSV Mainz 05
Në gusht 2009, Schürrle bëri debutimin e tij në Bundesligë në barazimin 2–2 kundër Bayer Leverkusen në javën hapëse të sezonit 2009–10. Në muajin tjetër, më 19 shtator, Schürrle shënoi dy golat e para në ligë në një fitore 3–2 në transfertë kundër VfL Bochum. Pas një jave, ai firmosi kontratën e parë si profesionist. Ai e përfundoi sezonin debutues në Bundesligë me pesë gola të shënuar dhe tre asiste, me Maniz që u rendit në vendin e nëntë.

Në shtator 2010, Mainz lajmëroi se Schürrle kishte firmosur një kontratë pesë-vjeçare me Bayer Leverkusenin, dhe se gjermani do t'i bashkohej klubit në fund të sezonit 2010–11. Shuma e transferimit besohej të ishte 8 milion €. Ai e përfundoi sezonin brilant të tij dhe të dytin me Mainzin dukë shënuar 15 gola në bundesligë në 34 ndeshje; një rekord për klubin, duke kaluar rekordin e vendosur më parë nga Mohamed Zidan, i cili shënoi 14 gola në sezonin 2006–07. Ai gjithashtu ndihmoi ekipin t'a përfundonte sezonin në vendin e pestë duke u kualifikuar në Ligën e Evropës.

### Bayer Leverkusen
Schürrle mbylli transferimin e tij te Bayer Leverkusen për 6.5 milion £ në vitin 2011, duke firmosur një kontratë pesë-vjeçare që do të përfundonte në verën e vitit 2016. Ai shënoi gol në debutimin e tij me klubin në Kupën e Gjermanisë kundër SG Dynamo Dresden. Ai duhej të priste deri më 15 tetor 2011 për të shënuar golin e parë në Bundesligë për Leverkusenin, ku ai shënoi golin e barazimit kundër Borussia Mönchengladbach në ndeshjen që përfundoi në barazim 2–2. Ai shënoi golin e parë evropian për klubin e ri në Ligën e Kampioneve në një fitore kundër Valenciës vetëm katër ditë më vonë. Schürrle e mbylli sezonin 2011–12 duke shënuar vetëm gjashtë gola në ligë, me ekspertët që përmendën arsyen kryesore për mospërputhjen e tij, sepse me Leverkusenin nuk luante sulmues siç bënte me Mainz.

Në maj 2012, media filloi raportimet se Schürrle kërkohej nga klubi anglez Çelsi, të cilët ishin bërë një ofertë. Bayer Leverkusen konfirmoi se klubi i Premier Ligës duhej të paguante 23.5 milion £. Drejtori sportiv i Bayerit Rudi Völler tregoi se Çelsi kishte shfaqur interes për të firmosur me të edhe në verën e vitit 2011, duke deklaruar: "Është e vërtetë. Ka pasur interes nga Anglia në vitin e shkuar. Është e qartë se klubet na pyesin ne në lidhje me Andre. Ne nuk kemi për ta lënë të largohet." Schürrle gjithashtu komentoi interesin e Çelsit duke thënë: "Unë dhe agjenti im nuk kemi pasur kontakt me asnjë (me Çelsin), kështu që ne vetëm do të presim. Ne do të shohim sa interesant do të bëhet klubi kur të ketë interes konkret". 

Më 26 shtator, Schürrle shënoi golin e parë të sezonit në një fitore 3–1 kundër Augsburg. Në një ndeshje kundër Bayern München më 28 tetor, ai asistoi golin e Stefan Kießling dhe ndihmoi ekipin të fitonte 2–1 në Allianz Arena. Kjo gjë i solli Bayernit humbjen e parë të sezonit dhe Leverkusenit fitoren e parë në Mynih që nga tetori i 1989. Më 30 mars 2013, Schürrle shënoi dy gola në fitoren e skuadrës 4–1 kundër Fortuna Düsseldorf. Më 20 prill, Schürrle shënoi edhe dy gola të tjerë dhe dhuroi një asist në fitoren shkatërrimtare 5–0 kundër Hoffenheim në shtëpi. Ai e përfundoi sezonin 2012–13 duke kontribuar me 14 gola dhe 9 asiste.

### Chelsea
Më 18 prill 2013, u raportua se drejtori sportiv Rudi Völler kishte udhëtuar në Londër për të biseduar me Çelsin në lidhje me transferimin e Schürrles, edhe pse nuk kishin rënë dakort për asnjë shumë. Më 13 qershor, Çelsi konfirmoi në faqen e saj zyrtare në internet se kishte arritur marrëveshjen me Leverkusenin për blerjen e lojtarit. Shuma e transferimit u raportua të ishte 21 milion € (18 milion £). Më 25 qershor, Çelsi njoftoi se e kishte mbyllur transferimin e Schürrles, me gjermanin që firmosi një kontratë pesë-vjeçare dhe mori numrin 14. Më 4 gusht 2013, Schürrle shënoi golin e parë me skuadrën në ndeshje miqësore para sezone kundër Milanit gjatë turneut të londinezëve në Shtetet e Bashkuara.

Më 18 gusht, Schürrle bëri debutimin e tij zyrtar me Çelsin duke hyrë në fushë në minutën e 67të në vend të Kevin De Bruyne në fitoren 2–0 në Premier Ligë kundër Hull Cityt në Stamford Bridge. Ai shënoi golin e parë për klubin e ri në fitoren 2–1 në shtëpi kundër rivalëve për titull Manchester City më 27 tetor, duke mposhtur portierin pas një korisimi të Fernando Torres. Më 7 dhjetor, ai shënoi edhe dy gola të tjerë në humbjen 3–2 në transfertë kundër Stoke Cityt. Më 1 mars 2014, Schürrle regjistroi tregolshin e parë në Premier Ligë në fitoren 3–1 në transfertë kundër Fulhamit. Më 22 mars, Schürrle fillimisht asistoi golin e Samuel Eto'o në minutën e 5të dhe shënoi vetë dy minuta më pas në fitoren 6–0 kundër rivalëve të Arsenal; kjo ishte ndeshja e 1,000të e Arsène Wenger si trajner i Arsenalit dhe gjithashtu ky gol ishte i shtati i Schürrles në Premier Ligë.

Më 8 prill, Schürrle shënoi në ndeshjen e kthimit të çerek-finales së Ligës së Kampioneve kundër ekipit francez Paris Saint-Germain, duke ndihmuar ekipin të fitonte 2–0 dhe të kalonte në raundin tjetër me rregullin e golit jashtë fushe pasi rezultati i përgjithshëm i të dy ndeshjeve ishte 3–3. Ai e mbylli sezonin e parë në Angli me 8 gola në 30 ndeshje në Premier Ligë.

Më 18 gusht 2014, në ndeshjen e parë të skuadrës në ligë për sezonin 2014–15, Schürrle shënoi golin e dytë pas një pasimi të Cesc Fàbregas në fitoren 3–1 në transfertë kundër skaudrës debutuese Burnley.

## Karriera ndërkombëtare
[djathtas|thumb|200px|Schürrle duke luajtur për Gjermaninë në një ndeshje kualifikuese të [UEFA Euro 2012 kundër Austrisë më 3 qershor 2011.]]
### Të rinjtë
Schürrle bëri debutimin e tij në një kualifikuese të UEFA Kampionati Europian U–19 kundër Luksemburgut, që rezultoi një fitore 3–0. Pasi impresionoi me 1. FSV Mainz 05 në Bundesligë, ai u thirr në kombëtaren U–21 në vitin 2009.

### Ekipi i parë
Në Nëntor 2010, Schürrle mori një thirrje për të luajtur në kombëtaren e parë. Ai më pas bëri debutimin e tij në një ndeshje miqësore kundër Suedisë, duke u aktivizuar në minutën e 79të. Schürrle dhe Mario Götze, të cilët hynë në fushë në të njëjtën kohë, ishin dy lojtarët e parë gjermanë ndërkombëtarë që kishin lindur në Gjermaninë e ribashkuar. Më 29 maj 2011, ai shënoi golin e parë me kombëtaren e parë në fitoren 2–1 kundër Uruguajit në një ndeshje miqësore.

### Euro 2012
Schürrle luajti rregullisht në fushatën kualifikuese të Gjermanisë për Euro 2012. Ai shënoi kundër Azerbajxhanit në një fitore 3–1 më 7 qershor 2011. Më 2 shtator 2011, ai shënoi sërisht në fitoren tenistike 6–2 kundër Austrisë; në të dyja ndeshjet ai hyri në fushe si zëvëndësues. Në ndeshjen tjetër kualifikuese kundër Belgjikës më 11 tetor 2011, Schürrle luajti si titullar për herë të parë në këto kualifikuese. Ai shënoi një nga golat e ndeshjes në minutën e 33të. 

Gjermania e mbylli grupin A kualifikues në vendin e parë kurse Schürrle regjistroi gjithsej tre gola. Ai ishte një nga 23 lojtarët e thirrur për të luajtur në finalet e turnamentit nga trajneri Joachim Löw. Ai mori fanellën me numrin 9. Ndeshja e tij e parë në Euro 2012 erdhi më 17 qershor, duke u aktivizuar si zëvëndësues në fitoren 2–1 kundër Danimarkës. Ai luajti si titullar në çerek-finalen kundër Greqisë, por nuk e gjeti golin dhe u zëvendësua me Mario Gómez; *Die Adler* fitoi me rezultatin 4–2.

### Kupa e Botës 2014
Më 11 tetor 2013, Schürrle shënoi një gol në fitoren 3–0 kundër Irlandës. Katër ditë më vonë, ai shënoi një tregolësh në fitoren 5–3 në transfertë kundër Suedisë në ndeshjen e fundit të kualifikueseve të Kupës së Botës 2014. *Die Adler* i mbyllën kualifikueset në vendin e parë duke u kualifikuar direkt në Kupën e Botës. Ai ishte në listën e 23 lojtarëve të thirrutr nga trajneri Joachim Löw për të luajtur në Kupën e Botës 2014. Ai bëri debutimin e tij në Kupën e Botës si zëvëndësues në fitoren 4–0 kundër Portugalisë në ndeshjen hapëse. Në fitoren 2–1 kundër Algjerisë në raundin e 16-tave, Schürrle zëvëndësoi mesfushorin Mario Götze në pjesën e dytë dhe shënoi golin e parë të skuadrës së tij në minutën e dytë të kohës shtesë. Më 8 korrik, Schürrle shënoi dy golat e fundit të Gjermanisë në fitoren rekord 7–1 në gjysëm-finalen kundër vendit organizator Brazilit; ai u aktivizua si zëvëndësues në vend të Miroslav Kloses në minutën e 58të.

## Stili i lojës
Schürrle te VfL Wolfsburg u aktivizua si anësor i djathtë por pozicioni natyral i tij është sulmues i dytë. Një nga aftësitë kyçe të Schürrles është "vrapi i tij nga distancat e largëta" dhe "kundër-sulmuet". Ai është konsideruar të jetë një "shënues i mirë" dhe i aftë "për ti krijuar kundër-sulmues në mënyrë efektive".

## Statistikat e karrierës
### Klubet
### Kombëtarja
### Golat me kombëtaren
:*Lista e golave dhe rezulteteve me kombëtaren gjermane*
*Premier League: 2014–15

;Wolfsburg
*Goli i Muajit i BBC: janar 2019

## Referime 
## Lidhje të jashtme 
* 
* Profili tek Chelsea
* André Schürrle te fussballdaten.de 
* André Schürrle  – Rekordi në kompedicionet e FIFA
* André Schürrle – Rekordi në kompedicionet e UEFA
* Statistikat  tek ESPN FC
* Statistikat tek Soccerbase
* André Schürrle tek National-Football-Teams.com